pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-หม่อมเต่า เปิดป้ายอาคารอเนกประสงค์ สำนักงานจัดหางาน สระบุรี ให้บริการประชาชนอย่างมีประสิทธิภาพ
วันจันทร์ที่ 17 กุมภาพันธ์ 2563
หม่อมเต่า เปิดป้ายอาคารอเนกประสงค์ สํานักงานจัดหางาน สระบุรี ให้บริการประชาชนอย่างมีประสิทธิภาพ
รัฐมนตรีว่าการกระทรวงแรงงาน เปิดป้ายอาคารอเนกประสงค์ สํานักงานจัดหางานจังหวัดสระบุรี พร้อมให้บริการและตอบสนองความต้องการของประชาชนอย่างมีประสิทธิภาพ และความเป็นสิริมงคล สร้างขวัญกําลังใจแก่เจ้าหน้าที่ในการปฏิบัติงาน
วันที่ ๑๗ กุมภาพันธ์ ๒๕๖๓ เวลา ๑๐.๐๙ น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานเปิดป้ายอาคารอเนกประสงค์ สํานักงานจัดหางานจังหวัดสระบุรี โดยมี นายสมภพ สมิตะสิริ รองผู้ว่าราชการจังหวัดสระบุรี กล่าวต้อนรับ นายสุทธิ สุโกศล ปลัดกระทรวงแรงงาน ให้การต้อนรับ และนายสุชาติ พรชัยวิเศษกุล อธิบดีกรมการจัดหางาน กล่าวรายงาน ณ สํานักงานจัดหางานจังหวัดสระบุรี ตําบลปากเพรียว อําเภอเมืองสระบุรี จังหวัดสระบุรี โดยรัฐมนตรีว่าการกระทรวงแรงงาน กล่าวว่า การให้บริการประชาชนถือเป็นสิ่งสําคัญที่หน่วยงานราชการต้องให้ความสําคัญเป็นอย่างมาก อาคารอเนกประสงค์แห่งนี้ สร้างขึ้นเพื่อเป็นสถานที่ในการให้บริการประชาชนในการมาติดต่อราชการ และใช้สําหรับการปฏิบัติงานราชการ เพื่อตอบสนองความต้องการของประชาชนและผู้มีส่วนได้ส่วนเสียทุกฝ่าย ซึ่งต้องขอบคุณทุกฝ่ายที่มีส่วนเกี่ยวข้องและสนับสนุนเพื่อให้ก่อเกิดอาคารอเนกประสงค์แห่งนี้ หวังเป็นอย่างยิ่งว่าอาคารอเนกประสงค์แห่งนี้จะเป็นประโยชน์ในการปฏิบัติงานและการให้บริการประชาชนที่มาติดต่อราชการได้อย่างมีประสิทธิภาพ ประสิทธิผลต่อไป นอกจากนี้ หม่อมราชวงศ์จัตุมงคลฯ ได้ปลูกต้นไม้ (ต้นจิก) เพื่อความเป็นสิริมงคลและเป็นที่ระลึกแก่อาคารอเนกประสงค์ สํานักงานจัดหางานจังหวัดสระบุรี
ทั้งนี้ อาคารอเนกประสงค์ ๒ ชั้น สร้างขึ้นในปี พ.ศ. ๒๕๖๒ จากเงินงบประมาณ ของกรมการจัดหางาน สามารถปฏิบัติงานในการให้บริการประชาชนได้อย่างมีประสิทธิภาพโดยเปิดให้บริการประชาชนที่มาติดต่อราชการ โดยบริเวณชั้น ๑ ให้บริการงานควบคุมการทํางานของคนต่างด้าว และงานตรวจและคุ้มครองคนหางาน บริเวณชั้น ๒ ให้บริการด้านการรับชําระค่าธรรมเนียม การขอคืนเงินค่าธรรมเนียม และเงินหลักประกัน งานรับ-ส่งหนังสือราชการ และห้องประชุมสําหรับจัดโครงการ/กิจกรรมต่าง ๆ สามารถรองรับประชาชนได้ ประมาณ ๒๐๐ คน
รัฐบาลไทย-ข่าวทำเนียบรัฐบาล-กระทรวงสาธารณสุข มีมาตรการรับมืออย่างไรหากสถานการณ์ไวรัสโควิด-19 ระบาดรุนแรงยิ่งขึ้น ??
วันจันทร์ที่ 15 มิถุนายน 2563
กระทรวงสาธารณสุข มีมาตรการรับมืออย่างไรหากสถานการณ์ไวรัสโควิด-19 ระบาดรุนแรงยิ่งขึ้น ??
มาตรการรับมือของกระทรวงสาธารณสุข
Q: กระทรวงสาธารณสุข มีมาตรการรับมืออย่างไรหากสถานการณ์ไวรัสโควิด-19 ระบาดรุนแรงยิ่งขึ้น ??
A: หากมีจํานวนผู้ป่วยเพิ่มขึ้นได้จัดทําแผนรองรับการระบาดทั้งในการดูแลรักษาในสถานพยาบาลและการป้องกันที่เข้มข้น และซักซ้อมแนวทางปฏิบัติกับทุกภาคส่วนภายใต้การดําเนินงานของศูนย์ปฏิบัติการฉุกเฉินทางการแพทย์และสาธารณสุข
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเงิน และสิ่งข
วันอังคารที่ 14 เมษายน 2563
พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเงิน และสิ่งข
พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเงิน และสิ่งของให้กรมราชทัณฑ์ กระทรวงยุติธรรม
วันที่ ๗ เมษายน ๒๕๖๓ เวลา ๑๓.๐๐ น. ณ ห้องรับรองกระทรวงยุติธรรม ชั้น ๒ พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระกรุณาโปรดเกล้าโปรดกระหม่อมพระราชทานเงิน จํานวน ๓๐๐,๐๐๐ บาท (สามแสนบาทถ้วน) หน้ากาก Face shield จํานวน ๕,๐๐๐ ชิ้น และหน้ากากอนามัยชนิดผ้า จํานวน ๕,๐๐๐ ชิ้น โดย พลอากาศเอก สุบิน ชิวปรีชา กรรมการโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ ในฐานะผู้แทนโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ เป็นผู้เชิญเงินและสิ่งของพระราชทานไปมอบแก่กรมราชทัณฑ์ เพื่อให้กรมราชทัณฑ์นําไปใช้เสริมการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 (โรคโควิด-19) ในเรือนจําต่าง ๆ ทั่วประเทศ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์ และนายวีระกิตติ์ หาญปริพรรณ์ รองอธิบดีกรมราชทัณฑ์ เป็นผู้รับมอบเงินและสิ่งของพระราชทาน
ยังความปลื้มปีติเป็นล้นพ้นแก่ ข้าราชการ เจ้าหน้าที่ บุคลากร ของกระทรวงยุติธรรม และกรมราชทัณฑ์ รวมทั้งผู้ต้องขัง ที่ได้รับพระมหากรุณาธิคุณจากพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี องค์ประธานที่ปรึกษาโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา องค์ประธานกรรมการ ฯ ซึ่งทรงห่วงใยและทรงให้ความสําคัญกับบุคลากรของกรมราชทัณฑ์เป็นอย่างยิ่ง
รัฐบาลไทย-ข่าวทำเนียบรัฐบาล-รายงานการปฏิบัติประจำวันที่ ๑๔ มีนาคม ๒๕๖๒ ด้านการพัฒนา กลุ่มภารกิจงานที่ ๔/๒  ศาสนา ศิลปะ วัฒนธรรมและโครงการอันเนื่องมาจากพระราชดำริ
วันศุกร์ที่ 15 มีนาคม 2562
รายงานการปฏิบัติประจําวันที่ ๑๔ มีนาคม ๒๕๖๒ ด้านการพัฒนา กลุ่มภารกิจงานที่ ๔/๒  ศาสนา ศิลปะ วัฒนธรรมและโครงการอันเนื่องมาจากพระราชดําริ
วันที่ ๑๔ มีนาคม ๒๕๖๒ เวลา ๑๔๐๐ พลเอกวิวรรธน์ ปฐมภาคย์ ผู้แทนพิเศษของรัฐบาล พร้อมด้วย พลโทธนะ เชียงทอง ที่ปรึกษาผู้แทนพิเศษของรัฐบาล และพลตรี อํานาจ นาคศรี พันเอก อนุสรณ์ นิ่มฟัก ฝ่ายอํานวยการผู้แทนพิเศษของรัฐบาล
วันที่ ๑๔ มีนาคม ๒๕๖๒ เวลา ๑๔๐๐ พลเอกวิวรรธน์ ปฐมภาคย์ ผู้แทนพิเศษของรัฐบาล พร้อมด้วย พลโทธนะ เชียงทอง ที่ปรึกษาผู้แทนพิเศษของรัฐบาล และพลตรี อํานาจ นาคศรี พันเอก อนุสรณ์ นิ่มฟัก ฝ่ายอํานวยการผู้แทนพิเศษของรัฐบาล ได้พบปะเยี่ยมเยียนให้กําลังใจและรับฟังข้อมูลการดําเนินงานของศูนย์ประสานงานโครงการอันเนื่องมาจากพระราชดําริ กองอํานวยการรักษาความมั่นคงภายในภาค ๔ ส่วนหน้า ณ ค่ายสมเด็จพระสุริโยทัย อําเภอหนองจิก จังหวัดปัตตานี โดยมี พันเอกสุรเทพ หนูแก้ว รองผู้อํานวยการศูนย์ประสานงานโครงการอันเนื่องมาจากพระราชดําริ ฯ ให้การต้อนรับ เพื่อประสานการขับเคลื่อนงานโครงการอันเนื่องมาจากพระราชดําริตาม พระราชเสาวนีย์สมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ ในปีงบประมาณ ๒๕๖๒ และให้แนวทางในการขับเคลื่อนงานการแก้ไขปัญหาจังหวัดชายแดนภาคใต้ เพื่อสร้างสังคมพหุวัฒนธรรมในการอยู่ร่วมกันของชุมชนไทยพุทธและไทยมุสลิม และสร้างความปลอดภัยในการพัฒนาคุณภาพชีวิต การมีส่วนร่วมในการแก้ไขปัญหายาเสพติดให้กับชุมชนไทยพุทธไทยมุสลิม กับทั้งการทํานุบํารุงพระพุทธศาสนาให้ดํารงอยู่ในพื้นที่ได้อย่างสันติสุข
รัฐบาลไทย-ข่าวทำเนียบรัฐบาล-กรมวิทยาศาสตร์การแพทย์ เน้นเชิงรุกตั้งเป้าตรวจโควิด 19 ทั่วประเทศ 1 แสนราย ภายในเดือน มิ.ย.นี้ [กระทรวงสาธารณสุข]
วันพฤหัสบดีที่ 28 พฤษภาคม 2563
กรมวิทยาศาสตร์การแพทย์ เน้นเชิงรุกตั้งเป้าตรวจโควิด 19 ทั่วประเทศ 1 แสนราย ภายในเดือน มิ.ย.นี้ [กระทรวงสาธารณสุข]
กรมวิทยาศาสตร์การแพทย์ เน้นเชิงรุกตั้งเป้าตรวจโควิด 19 ทั่วประเทศ 1 แสนราย ภายในเดือน มิ.ย.นี้
กรมวิทยาศาสตร์การแพทย์ดําเนินการตามนโยบายรองนายกรัฐมนตรีและรัฐมนตรีว่าการกระทรวงสาธารณสุข ในการเฝ้าระวังเชิงรุก โดยตรวจผู้ที่เข้าข่ายต้องสงสัยอย่างเต็มที่และให้ครอบคลุมทั่วประเทศ อย่างน้อย 100,000 ตัวอย่างภายในเดือนมิถุนายนนี้ เพื่อเป็นฐานข้อมูลในการจับสัญญาณการระบาดของโรคได้
นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์เปิดเผยว่า ปัจจุบันกรมวิทยาศาสตร์การแพทย์ได้ดําเนินการทางห้องปฏิบัติการอย่างเข้มข้น โดยแบ่งกลุ่มในการตรวจวิเคราะห์ทางห้องปฏิบัติการเป็น 3 กลุ่ม คือ กลุ่มแรกคือกลุ่มผู้ที่เข้าข่ายสอบสวนโรค กลุ่มที่ 2 คือผู้ที่สัมผัสใกล้ชิดกับผู้ที่ติดเชื้อ และกลุ่มที่ 3 คือการค้นหาเชิงรุก ซึ่งนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มีนโยบายในการเฝ้าระวังเชิงรุกโดยให้มีการตรวจผู้ต้องสงสัยอย่างเต็มที่และครอบคลุมทั่วประเทศ เบื้องต้นต้องตรวจอย่างน้อย 100,000 ตัวอย่าง ภายในเดือนมิถุนายน 2563 นี้ ที่ผ่านมาได้ดําเนินการไปแล้วบางส่วนในหลายจังหวัด เช่น นครราชสีมา สุราษฏร์ธานี ปัตตานี เป็นต้น คาดว่าจะใช้เวลาไม่นานเพราะทําพร้อมกัน และมีห้องปฏิบัติการครอบคลุมทั่วประเทศ ซึ่งฐานข้อมูลที่ได้จะนําไปสู่การจับสัญญาณการระบาดของโรคได้
อธิบดีกรมวิทยาศาสตร์การแพทย์กล่าวเพิ่มเติมว่า สําหรับการเฝ้าระวังเชิงรุกจะประเมินอยู่ 2 อย่าง อย่างแรกคือประชาชนกลุ่มเสี่ยง คือผู้ที่ทํางานต้องสัมผัสกับบุคคลจํานวนมากหรือทํางานในที่สาธารณะมีโอกาสที่จะพบผู้ป่วยเยอะ เช่น บุคลากรสาธารณสุข คนที่ขับรถสาธารณะ เป็นต้น อย่างที่ 2 คือสถานที่ที่มีการรวมคนกันอยู่อย่างหนาแน่นและทําเรื่องเว้นระยะห่างหรือ Social Distancing ได้ยาก เช่น แรงงานที่อยู่กันอย่างแออัดในบางกลุ่ม อย่างเช่นที่รองนายกรัฐมนตรีและรัฐมนตรีว่าการกระทรวงสาธารณสุขให้นโยบายและดําเนินการไปแล้วที่จังหวัดสมุทรสาคร หรือบางกลุ่มเช่นกลุ่มผู้ต้องหาซึ่งได้ร่วมมือกับกรมราชทัณฑ์ เป็นต้น ซึ่งกลไกสําคัญในการเฝ้าระวังเชิงรุกคือคณะกรรมการโรคติดต่อจังหวัด โดยมีผู้ว่าราชการจังหวัดเป็นประธาน ทางส่วนกลางจะให้นโยบายว่าจะตรวจกลุ่มไหน สถานที่ไหน และทางคณะกรรมการโรคติดต่อจังหวัด จะพิจารณาจากข้อมูลของจังหวัดว่าพื้นที่ไหนและกลุ่มไหนเป็นกลุ่มเสี่ยง ซึ่งเป็นข้อดีทําให้พื้นที่สามารถปรับนโยบาย นําไปสู่ภาคปฏิบัติของตนเองและกําหนดออกมาว่าจะตรวจกี่คน
“สําหรับกรณีผลตรวจไม่ตรงกันสามารถเกิดขึ้นได้ เพราะผลตรวจทางห้องปฏิบัติการเป็นตัวเลข เป็นเครื่องมือทางวิทยาศาสตร์ การแปลผลต้องร่วมกับอาการผู้ป่วย ร่วมกับข้อมูลทางระบาดวิทยา ที่ผ่านมาแลปที่เป็นแลปอ้างอิง เช่น กรมวิทยาศาสตร์การแพทย์กับจุฬาลงกรณ์มหาวิทยาลัย บางครั้งผลการทดสอบก็รายงานไม่ตรงกันพอไม่ตรงกันก็จะมีการตรวจซ้ํามีการตรวจสอบจนผลออกมาได้ตรงกัน ผู้ที่เอาไปใช้ก็สามารถเอาไปใช้ได้ตรงตามวัตถุประสงค์ในการวินิจฉัยโรค ไม่ว่าจะเป็นข้อมูลทางระบาดวิทยา เพื่อไปสอบสวนสวนโรค ควบคุมโรค ซึ่งตอนนี้ประเทศไทยตรวจไปแล้วกว่า 400,000 ตัวอย่าง ทําให้ประเทศไทยเราสามารถควบคุมโรคและควบคุมการระบาดของโรคได้เป็นอย่างดี”นายแพทย์โอภาส กล่าว
************** 28 พฤษภาคม 2563
รัฐบาลไทย-ข่าวทำเนียบรัฐบาล-รัฐมนตรีเกษตรฯ มอบหมายหน่วยงานในสังกัด เร่งแก้ไขปัญหาภัยแล้ง
วันพฤหัสบดีที่ 25 กรกฎาคม 2562
รัฐมนตรีเกษตรฯ มอบหมายหน่วยงานในสังกัด เร่งแก้ไขปัญหาภัยแล้ง
รัฐมนตรีเกษตรฯ มอบหมายหน่วยงานในสังกัด เร่งแก้ไขปัญหาภัยแล้ง โดยมีกรมฝนหลวงฯ ขึ้นบินปฏิบัติการ ทําให้มีปริมาณฝนตกหลายจังหวัด สามารถบรรเทาความเดือดร้อนให้กับเกษตรกรได้
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า ตามที่ได้มอบหมายให้หน่วยงานที่เกี่ยวข้องเตรียมพร้อมจัดทําแผนรองรับสถานการณ์ และส่งเสริมกิจกรรมทดแทนในพื้นที่ที่ไม่สามารถเพาะปลูกข้าวได้ พร้อมทั้งให้ความช่วยเหลือประชาชนที่ได้รับผลกระทบจากสถานการณ์ภัยแล้ง โดยให้เตรียมสํารวจความเสียหายของเกษตรกรที่ได้รับผลกระทบจากสถานการณ์ภัยพิบัติ และจัดทําแผนการช่วยเหลือเพื่อชดเชยเกษตรกรผู้ประสบภัย รวมทั้งหากมีข้อติดขัดหรือข้อจํากัดในการดําเนินการตามกฎระเบียบเกี่ยวกับการให้ความช่วยเหลือเกษตรกร และขอให้หน่วยงานที่เกี่ยวข้องเตรียมแนวทางแก้ไขต่อไป
ปัจจุบันกรมฝนหลวงและการบินเกษตรได้ขึ้นปฏิบัติการฝนหลวง โดยมีภารกิจหลักในการช่วยเหลือพื้นที่การเกษตรและพื้นที่ลุ่มรับน้ําในเขื่อนและอ่างเก็บน้ําที่ปริมาณน้ําน้อยกว่า 30% (ข้อมูล ณ วันที่ 24 ก.ค. 62) มีการขึ้นบินของหน่วยปฏิบัติการฝนหลวง จํานวน 8 หน่วยปฏิบัติการ ทําให้มีฝนตกจํานวน 18 จังหวัด และพื้นที่ลุ่มรับน้ําต่างๆ ได้แก่ 1) หน่วยปฏิบัติการฝนหลวงจังหวัดตาก มีฝนตกที่จังหวัดลําปาง พื้นที่ลุ่มรับน้ําอ่างเก็บน้ําแม่พริกผาวิ่งชู้ อ่างเก็บน้ําแม่อาบ 2) หน่วยปฏิบัติการฝนหลวงจังหวัดพิษณุโลก มีฝนตกที่จังหวัดเพชรบูรณ์ และอ่างเก็บน้ําห้วยป่าแดง3) หน่วยปฏิบัติการฝนหลวงจังหวัดลพบุรี มีฝนตกที่จังหวัดนครสวรรค์ ชัยนาท ลพบุรี สิงห์บุรี สระบุรี สุพรรณบุรี เขื่อนป่าสักชลสิทธิ์ อ่างเก็บน้ํามวกเหล็ก อ่างเก็บน้ําซับห้วยใหญ่ และอ่างเก็บน้ํากุดตาเพชร 4) หน่วยปฏิบัติการฝนหลวงจังหวัดกาญจนบุรี มีฝนตกที่จังหวัดสุพรรณบุรี กาญจนบุรี ราชบุรี และอ่างเก็บน้ําห้วยเทียน 5) หน่วยปฏิบัติการฝนหลวงจังหวัดนครราชสีมา มีฝนตกที่จังหวัดนครราช ชัยภูมิ 6) หน่วยปฏิบัติการฝนหลวงจังหวัดอุบลราชธานี มีฝนตกที่จังหวัดศรีสะเกษ อุบลราชธานี อํานาจเจริญ 7) หน่วยปฏิบัติการฝนหลวงจังหวัดสุรินทร์ มีฝนตกที่จังหวัดสุรินทร์ และ 8) หน่วยปฏิบัติการฝนหลวงจังหวัดสระแก้ว มีฝนตกที่จังหวัดสระแก้ว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ออมสินเปิดตัวโครงการ "GSB สุดยอด SMEs Startup ตัวจริง" ชิงรางวัลกว่า 3 ล้านบาท
วันพฤหัสบดีที่ 18 พฤษภาคม 2560
ออมสินเปิดตัวโครงการ "GSB สุดยอด SMEs Startup ตัวจริง" ชิงรางวัลกว่า 3 ล้านบาท
ผู้อํานวยการธนาคารออมสิน เป็นประธานเปิดโครงการประกวด "สุดยอด SMEs Startup ตัวจริง" เพื่อสนับสนุนคนรุ่นใหม่ อายุตั้งแต่ 16-30 ปี ได้นําเสนอแนวคิดธุรกิจที่โดดเด่น แตกต่าง ระเบิดพลังความคิดสร้างสรรค์ มีส่วนในการแก้ไขปัญหาและฟื้นฟูเศรษฐกิจของประเทศ
นายชาติชาย พยุหนาวีชัย ผู้อํานวยการธนาคารออมสิน เป็นประธานเปิดโครงการประกวด "สุดยอด SMEs Startup ตัวจริง" เพื่อสนับสนุนคนรุ่นใหม่ อายุตั้งแต่ 16-30 ปี ได้นําเสนอแนวคิดธุรกิจที่โดดเด่น แตกต่าง ระเบิดพลังความคิดสร้างสรรค์ มีส่วนในการแก้ไขปัญหาและฟื้นฟูเศรษฐกิจของประเทศ นํานวัตกรรมและเทคโนโลยีใหม่ๆมาสร้างสรรค์คุณค่าให้แก่ผลิตภัณฑ์และบริการ โดยธนาคารออมสินพร้อมส่งเสริมพัฒนาบ่มเพาะให้มีภูมิความรู้และให้โอกาสเข้าถึงแหล่งทุนและธนาคารพร้อมร่วมลงทุนผ่าน Venture Capital (VC)
โครงการดังกล่าวเป็นการสนองนโยบายรัฐบาลในการส่งเสริมสนับสนุนผู้ประกอบการธุรกิจรายใหม่ที่มีนวัตกรรม และธนาคารดําเนินการต่อเนื่องมาเป็นปีที่ 5 แล้ว ซึ่งในปีแรกๆ 2556-2557 ใช้ชื่อ "ออมสิน จากร้อยสู่ล้าน" ปี 2558 "ออมสิน สุดยอดแนวคิดธุรกิจวิถีไทย" ปี 2559 "ออมสิน สุดยอดแนวคิดพลิกธุรกิจไทย" และปี 2560 "GSB สุดยอด SMEs Startup ตัวจริง" โดยเฉพาะปีนี้แตกต่างจากปีที่ผ่านๆมา เพราะธนาคารต้องการค้นหานักธุรกิจตัวจริง ภายใต้ Concept "ทําได้เลย ทําได้เร็ว ทําได้จริง" ซึ่ง ธนาคารมีทีมที่ปรึกษาด้าน SMEs Startup เป็นผู้ตัดสินคัดเลือกให้เหลือ 100 ทีม และ 10 ทีมตามลําดับ ทีมที่เข้ารอบจะได้รับเงินรางวัลรวมกว่า 3 ล้านบาท และได้รับโอกาสเข้าค่าย Boot camp ติวเข้มและได้รับการพัฒนาเติมเต็มประสบการให้สามารถทําธุรกิจได้ต่อไป จึงขอเชิญ ผู้มีอายุ 16-30 ปี มีไอเดียเจ๋งๆ มีนวัตกรรมและไม่ลอกเลียนใคร สมัครร่วมโครงการหรือดาน์โหลดใบสมัครที่ ww.gsb100tomillion.com หรือสอบถามเพิ่มเติม GSB Call Center โทร.1115
รัฐบาลไทย-ข่าวทำเนียบรัฐบาล-ระเบียบกระทรวงศึกษาธิการ ว่าด้วยการชักธงชาติในสถานศึกษา
วันจันทร์ที่ 12 มีนาคม 2561
ระเบียบกระทรวงศึกษาธิการ ว่าด้วยการชักธงชาติในสถานศึกษา
เว็บไซต์ราชกิจจานุเบกษา เมื่อวันที่ 8 มีนาคม 2561 ได้เผยแพร่ระเบียบกระทรวงศึกษาธิการ ว่าด้วยการชักธงชาติในสถานศึกษา (ฉบับที่ 2) พ.ศ. 2561
เว็บไซต์ราชกิจจานุเบกษา เมื่อวันที่8มีนาคม2561ได้เผยแพร่ระเบียบกระทรวงศึกษาธิการ ว่าด้วยการชักธงชาติในสถานศึกษา (ฉบับที่ 2)พ.ศ. 2561
ระเบียบกระทรวงศึกษาธิการ
ว่าด้วยการชักธงชาติในสถานศึกษา (ฉบับที่ 2)
พ.ศ. 2561
โดยที่เป็นการสมควรแก้ไขเพิ่มเติมระเบียบกระทรวงศึกษาธิการ ว่าด้วยการชักธงชาติในสถานศึกษา พ.ศ. 2547ในส่วนของการชักและประดับธงชาติ ณ สถานศึกษา ในโอกาสและวันพิธีสําคัญให้มีความเหมาะสมยิ่งขึ้น และเพื่อให้สอดคล้องกับระเบียบสํานักนายกรัฐมนตรี ว่าด้วยการใช้ การชักหรือการแสดงธงชาติ และธงของต่างประเทศในราชอาณาจักร (ฉบับที่ 4) พ.ศ. 2560
อาศัยอํานาจตามความในข้อ 12 (4) แห่งระเบียบสํานักนายกรัฐมนตรี ว่าด้วยการใช้ การชักหรือการแสดงธงชาติ และธงของต่างประเทศในราชอาณาจักร พ.ศ. 2529 กระทรวงศึกษาธิการจึงวางระเบียบไว้ ดังนี้
ข้อ1ระเบียบนี้เรียกว่า “ระเบียบกระทรวงศึกษาธิการ ว่าด้วยการชักธงชาติในสถานศึกษา(ฉบับที่ 2) พ.ศ. 2561”
ข้อ 2ระเบียบนี้ให้ใช้บังคับเมื่อได้ประกาศในราชกิจจานุเบกษาเป็นต้นไป
ข้อ 3ให้ยกเลิกบทนิยามคําว่า “หัวหน้าสถานศึกษา” ในข้อ 4 ของระเบียบกระทรวงศึกษาธิการว่าด้วยการชักธงชาติในสถานศึกษา พ.ศ. 2547 และให้ใช้ความต่อไปนี้แทน
““หัวหน้าสถานศึกษา” หมายความว่า ผู้อํานวยการ อธิการบดี หรือหัวหน้าสถานศึกษาที่เรียกชื่ออย่างอื่น ทั้งของรัฐและเอกชนที่มีอํานาจหน้าที่หรือวัตถุประสงค์ในการจัดการศึกษา”
ข้อ 4ให้ยกเลิกความในข้อ 7 ของระเบียบกระทรวงศึกษาธิการว่าด้วยการชักธงชาติในสถานศึกษา พ.ศ. 2547และให้ใช้ความต่อไปนี้แทน
“ข้อ 7 ในโอกาสและวันพิธีสําคัญ ให้ชักและประดับธงชาติ ณ สถานศึกษา ตามกําหนดวันและระยะเวลา ดังต่อไปนี้
(1) วันขึ้นปีใหม่ วันที่ 1 มกราคม 1 วัน
(2) วันมาฆบูชา1วัน
(3) วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ วันที่6เมษายน1 วัน
(4) วันสงกรานต์ วันที่13เมษายน1วัน
(5) วันพืชมงคล1วัน
(6) วันวิสาขบูชา1วัน
(7) วันอาสาฬหบูชา1วัน
(8) วันเข้าพรรษา1วัน
(9) วันเฉลิมพระชนมพรรษาสมเด็จพระเจ้าอยู่หัว มหาวชิราลงกรณ บดินทรเทพยวรางกูรวันที่ 28 และวันที่ 29 กรกฎาคม2 วัน
(10) วันเฉลิมพระชนพรรษาสมเด็จพระบรมราชินีนาถ วันที่ 12 สิงหาคม1 วัน
(11) วันพระราชทานธงชาติไทย วันที่ 28 กันยายน 1 วัน
(12) วันสหประชาชาติ วันที่24ตุลาคม1วัน
(13) วันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตรวันชาติ และวันพ่อแห่งชาติ วันที่ 5 และวันที่ 6 ธันวาคม2 วัน
(14) วันรัฐธรรมนูญ วันที่10ธันวาคม1วัน
การชักและประดับธงชาติในโอกาสหรือวันพิธีสําคัญอื่น ๆ ให้เป็นไปตามที่ทางราชการ จะประกาศให้ทราบเป็นครั้งคราว
ส่วนการชักและประดับธงชาติในงานพิธีสําคัญอื่น ๆ ตามประเพณีนิยม ให้ปฏิบัติต่อธงด้วยความเคารพ”
ประกาศ ณ วันที่31มกราคม พ.ศ.2561
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
อ้างจาก:ราชกิจจานุเบกษา
Rewriterบัลลังก์ โรหิตเสถียร
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ปลัดกระทรวงมหาดไทยเป็นประธานการประชุมขับเคลื่อน
วันจันทร์ที่ 13 พฤศจิกายน 2560
ปลัดกระทรวงมหาดไทยเป็นประธานการประชุมขับเคลื่อน
ปลัดกระทรวงมหาดไทยเป็นประธานการประชุมขับเคลื่อน "ตลาดประชารัฐ"  เน้นย้ําจะต้องเกิดจุดสมดุลของการซื้อ-ขายในตลาดประชารัฐ
วันนี้ (10 พ.ย.60) เวลา 12:30 น. ณ ห้องประชุมราชสีห์ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานการประชุมขับเคลื่อนการดําเนินงานตลาดประชารัฐผ่านระบบ Video Conference ไปยังผู้ว่าราชการจังหวัด และนายอําเภอทั่วประเทศ โดยมี ผู้บริหารระดับสูงของกระทรวงมหาดไทย หัวหน้าส่วนราชการ และผู้ที่เกี่ยวข้อง เข้าร่วมประชุม
ปลัดกระทรวงมหาดไทย กล่าวว่า วันนี้เป็นวันแรกที่กระทรวงมหาดไทยเปิดรับลงทะเบียนโครงการตลาดประชารัฐ ซึ่งการดําเนินโครงการตลาดประชารัฐ เป็นนโยบายสําคัญที่รัฐบาลและกระทรวงมหาดไทยต้องการให้เกษตรกร ผู้มีรายได้น้อย และผู้ที่ได้รับความเดือดร้อนจากการไม่มีสถานที่ค้าขาย ได้มีรายได้ ซึ่งการดําเนินการขับเคลื่อนจะต้องทําให้เกิดจุดสมดุลของการซื้อขาย จึงขอให้ผู้ว่าราชการจังหวัดและนายอําเภอให้ความสําคัญกับการดําเนินงานดังกล่าว และหากมีข้อหารือหรือข้อเสนอแนะเพิ่มเติม ขอให้ประสานมายังกระทรวงมหาดไทยและหน่วยงานที่เกี่ยวข้องเพื่อจะได้ร่วมกันพิจารณาสนับสนุนการแก้ไขปัญหาต่อไป
ด้านนายนิสิต จันทร์สมวงศ์ รองปลัดกระทรวงมหาดไทย กล่าวว่า ขอให้ทุกจังหวัดเร่งประชาสัมพันธ์สร้างการรับรู้ผ่านสื่อสารมวลชนท้องถิ่นเพื่อให้ประชาชนกลุ่มเป้าหมายได้รับทราบและเดินทางเข้าลงทะเบียนผู้ค้าตลาดประชารัฐ และขอให้กําชับเจ้าหน้าที่ผู้รับลงทะเบียนต้องประเมินศักยภาพและทําหน้าที่พี่เลี้ยงในการซักถามความต้องการของประชาชนผู้ลงทะเบียนเพื่อสามารถจัดทําข้อมูลเสนอคณะกรรมการระดับจังหวัดและอําเภอพิจารณาตามหลักเกณฑ์ที่กระทรวงมหาดไทยกําหนดต่อไป
สุดท้าย ปลัดกระทรวงมหาดไทย กล่าวว่า กระทรวงมหาดไทยมีกําหนดเปิดตัวตลาดประชารัฐ (Kick Off) พร้อมกันทั่วประเทศ ในวันที่ 5 ธันวาคม 2560 จึงได้มอบหมายให้ผู้ว่าราชการจังหวัดและนายอําเภอพิจารณาสถานที่ที่เหมาะสมเพื่อเริ่มดําเนินโครงการตลาดประชารัฐ และรัฐบาลและกระทรวงมหาดไทยจะมุ่งเน้นดําเนินการโครงการตลาดประชารัฐอย่างต่อเนื่อง เพื่อสร้างเศรษฐกิจฐานรากให้มีความเข้มแข็งและยั่งยืน.
ครั้งที่ 165/2560
รัฐบาลไทย-ข่าวทำเนียบรัฐบาล-สธ.ติดตามดูแลประชาชนที่ประสบอุทกภัยอย่างต่อเนื่อง
วันเสาร์ที่ 28 ตุลาคม 2560
สธ.ติดตามดูแลประชาชนที่ประสบอุทกภัยอย่างต่อเนื่อง
กระทรวงสาธารณสุขให้การดูแลผู้ประสบอุทกภัยอย่างต่อเนื่องและเฝ้าระวังโรคระบาดที่อาจมากับน้ําท่วม ขอให้ประชาชนดูแลรักษาสุขภาพในช่วงอากาศเปลี่ยนแปลง
นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษก กระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้นายแพทย์สาธารณสุขจังหวัดดูแลประชาชนในพื้นที่ประสบภัยน้ําท่วมอย่างต่อเนื่อง ตั้งแต่วันที่ 5 กรกฎาคม 2560 ถึงวันที่ 27 ตุลาคม 2560 มีทีมแพทย์จํานวน 102 ทีม ให้การช่วยเหลือผู้ประสบภัย และมีประชาชนเข้ารับบริการ รวม 8,906 ราย แบ่งเป็นการตรวจรักษา 4,317 ราย ให้บริการสุขศึกษา 3,744 ราย และ เยี่ยมบ้าน 831 ราย
กระทรวงสาธารณสุขยังมีความเป็นห่วงประชาชนที่เป็นโรคเรื้อรังประจําตัวและต้องกินยาต่อเนื่อง เช่นเบาหวาน ความดันโลหิตสูง โรคลมชัก หากมีปัญหายาใกล้หมด หรือยาสูญหาย หรือไม่สามารถเดินทางไปพบแพทย์ตามนัดได้ ขอให้แจ้งรับยาที่หน่วยแพทย์เคลื่อนที่ หรือแจ้งที่ อสม.หรือที่โรงพยาบาลส่งเสริมสุขภาพตําบลที่อยู่ใกล้บ้าน และขอให้ติดตามประเมินสถานการณ์อย่างใกล้ชิด และดําเนินการเชิงรุกดูแลประชาชน โดยให้ อสม.ร่วมกับเจ้าหน้าที่ท้องถิ่น ค้นหากลุ่มที่ต้องให้การดูแลเป็นพิเศษ 5 กลุ่มได้แก่ หญิงตั้งครรภ์ ผู้สูงอายุ ผู้พิการ ผู้ป่วยโรคเรื้อรัง และผู้ป่วยจิตเวช เพื่อให้ความช่วยเหลือได้อย่างปลอดภัยอย่างทันท่วงที
นายแพทย์โอภาส กล่าวเพิ่มเติมว่า การป้องกันโรคที่มากับน้ําท่วม ขอความร่วมมือประชาชนอย่าทิ้งขยะ ทิ้งเศษอาหาร รวมทั้งถ่ายอุจจาระลงในน้ําเพราะจะทําให้น้ําสกปรก เป็นแหล่งแพร่กระจายเชื้อโรค และภายหลังจากเดินลุยน้ําขอให้รีบล้างเท้า อาบน้ําให้สะอาดทุกครั้ง  สวมเสื้อผ้าให้ร่างกายอบอุ่นอยู่เสมอ รับประทานอาหารปรุงสุกใหม่ ดื่มน้ําสะอาดบรรจุขวดหรือน้ําที่ต้มสุกแล้ว ใช้ช้อนกลาง ล้างมือให้สะอาดก่อนรับประทานอาหารและหลังขับถ่าย และดูแลบ้านเรือนให้สะอาด เป็นระเบียบเรียบร้อย เพื่อป้องกันสัตว์มีพิษ เช่น ตะขาบ งู เข้าไปอาศัย หากเจ็บป่วยฉุกเฉินสามารถโทรแจ้งขอความช่วยเหลือหากเจ็บป่วยฉุกเฉินได้ที่หมายเลข 1669  ตลอด 24 ชั่วโมง
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมการปฏิบัติงานพร้อมให้กำลังใจแก่บุคลากร  และเยาวชนในศูนย์ฝึกและอบรมเด็กและเยาวชนหญิงบ้านปรานี จ.นครปฐม
วันศุกร์ที่ 23 มีนาคม 2561
ม.ล.ปนัดดาฯ ตรวจเยี่ยมการปฏิบัติงานพร้อมให้กําลังใจแก่บุคลากร  และเยาวชนในศูนย์ฝึกและอบรมเด็กและเยาวชนหญิงบ้านปรานี จ.นครปฐม
ม.ล.ปนัดดาฯ ตรวจเยี่ยมการปฏิบัติงานพร้อมให้กําลังใจแก่บุคลากร และเยาวชนในศูนย์ฝึกและอบรมเด็กและเยาวชนหญิงบ้านปรานี จ.นครปฐม
เมื่อวันพฤหัสบดีที่ ๒๒ มีนาคม ๒๕๖๑ เวลา ๑๐.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เข้าตรวจเยี่ยม และพบปะผู้บริหาร ข้าราชการครูอาจารย์ นักสังคมสงเคราะห์ ฝ่ายปกครอง
และผู้ปฏิบัติหน้าที่ครูพิเศษวิชาสังคมศึกษา วิชาภูมิศาสตร์ และวิชาภาษาอังกฤษพื้นฐาน
ณ ห้องประชุมศูนย์ฝึกและอบรมเด็กและเยาวชนหญิงบ้านปรานี อําเภอสามพราน จังหวัดนครปฐม
ม.ล.ปนัดดาฯ กล่าวว่า “ลูกหลานได้รับปากแล้วว่า จะนําสิ่งที่พูดคุยกันวันนี้ไปสู่การปฏิบัติ
ให้เกิดมรรคเกิดผล ทั้งหมดอยู่ที่ใจของลูกหลานและการกระทํา เมื่อเราคิดดี ปรารถนาดีต่อกัน
ร่วมกันศึกษาเรียนรู้ในสิ่งที่เกิดประโยชน์ระหว่างกันและสังคม ผลลัพธ์ย่อมเป็นบวก
เป็นความสมัครสมานสามัคคีในการปฏิบัติดีปฏิบัติชอบ โดยมองถึงสิ่งที่สังคมและประเทศชาติ
จะได้รับจากการกระทําของตัวเรา เช่น หากใครผู้หนึ่งยุ่งเกี่ยวกับยาเสพติด อันถือเป็นเรื่องที่ผิดกฎหมาย
และเป็นภยันตรายใหญ่หลวงต่อชีวิต เรื่องนี้ ทั้งตนเอง คนใกล้ตัว ย่อมได้รับผลกระทบทั้งภยันตราย
และความล่มสลายในการดํารงชีวิต อีกข้อคือชื่อเสียงเกียรติยศของประเทศชาติ โดนประชาคมโลกดูหมิ่น
ดูแคลน เหมือนบทสรุปขององค์การอนามัยโลก (WHO) ในเรื่องอุบัติเหตุบนท้องถนน ประเทศที่อยู่ในระดับต้นๆ ของอัตราเสี่ยงอุบัติเหตุบนท้องถนน ซึ่งรวมถึงประเทศไทย จะมีความหมายถึงประเทศที่กําลังพัฒนา
หรือยังไม่พัฒนา การแก้ไขจึงจําต้องแก้ให้ถูกจุด คือ การบังคับใช้กฎหมายอย่างเคร่งครัด เพื่อไม่ให้ประเทศไทยเสียชื่อเสียงเกียรติภูมิ เราต้องรักชาติ เราต้องมีความภาคภูมิใจในชาติ
ผมไม่อาจทราบได้ว่า ลูกหลานมีความพรั่งพร้อมกันมากน้อยเพียงใด แต่ก็อยากจะมอบกําลังใจ
และแลกเปลี่ยนประสบการณ์แก่กัน กําลังใจและความเพียรตามพระบรมราโชวาท ถือเป็นหัวใจแห่งความสําเร็จ เราทุกคนต้องมีและยึดเหนี่ยว พิสูจน์ความจริงใจ ความตั้งใจจริง ได้หรือไม่ได้สําคัญที่ตรงนี้ ครูอาจารย์
และฝ่ายปกครองย่อมเป็นผู้อยู่ใกล้ชิดลูกหลานมากที่สุด การติดตามประเมินผลหรือตัวชี้วัดจึงถือเป็น
แนวนโยบายสําคัญที่ไม่สามารถหลีกเลี่ยงได้ และต้องทําอย่างตรงไปตรงมา ผู้บริหารต้องกําหนดระยะเวลา
ที่ชัดเจนในการติดตามผลการดําเนินงาน สําเร็จมากถือเป็นเรื่องที่น่ายินดี หากสําเร็จน้อยต้องรีบปรับปรุงแก้ไข
ทั้งโดยสูตรสําเร็จ หรือการคิดนอกกรอบ ผลสัมฤทธิ์ใดๆ ที่เกิดขึ้นย่อมเป็นแบบอย่างแก่ศูนย์ฝึกและอบรมฯ
และสถานพินิจฯ แห่งอื่น ๆ ได้ถือเป็นแบบอย่าง ที่เรียกว่า “แบบอย่างธรรมชาติ”
ซึ่งถือเป็นกรณีศึกษา ศึกษาเปรียบเทียบ และสามารถแก้ไขได้ทันที”
รัฐบาลไทย-ข่าวทำเนียบรัฐบาล-นายกฯ แนะเกษตรกรปลูกข้าวโพดเลี้ยงสัตว์หลังนา สร้างรายได้ดี มีตลาดรับซื้อแน่นอน
วันเสาร์ที่ 1 ธันวาคม 2561
นายกฯ แนะเกษตรกรปลูกข้าวโพดเลี้ยงสัตว์หลังนา สร้างรายได้ดี มีตลาดรับซื้อแน่นอน
นายกฯ แนะเกษตรกรปลูกข้าวโพดเลี้ยงสัตว์หลังนา สร้างรายได้ดี มีตลาดรับซื้อแน่นอน
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แนะเกษตรกรปลูกข้าวโพดเลี้ยงสัตว์หลังนาเพราะมีข้อดีหลายอย่าง แม้ปัจจุบันข้าวมีราคาสูงขึ้น แต่ต้องไม่ฝากชีวิตไว้กับการปลูกข้าวอย่างเดียว โดยแต่ละปีตลาดต้องการข้าวโพดเลี้ยงสัตว์ถึง 8 ล้านตัน แต่เกษตรกรผลิตได้เพียง 4 - 5 ล้านตัน จึงยังขาดอีกมาก
นายกรัฐมนตรีย้ําว่า รัฐบาลจับมือกับผู้ประกอบการเพื่อส่งเสริมเรื่องนี้อย่างจริงจัง โดยรัฐให้สินเชื่อและช่วยชดเชยดอกเบี้ยให้ เกษตรกรจึงจ่ายดอกเบี้ยเพียงเล็กน้อย ส่วนผู้ประกอบการที่มาร่วมโครงการจะรับซื้อข้าวโพดในราคาไม่ต่ํากว่า กก.ละ 8 บาท
หากเกษตรกรหันมาปลูกข้าวโพดเลี้ยงสัตว์ในพื้นที่ที่มีน้ําเพียงพอ จะมีรายได้มากกว่าการปลูกข้าวถึง 10 เท่า โดยมีกําไรตันละ 3,000 บาท จึงเป็นทางเลือกของการปลูกพืชที่ดีอีกทางหนึ่ง และไม่ทําให้ปริมาณข้าวล้นตลาด ป้องกันราคาข้าวตกต่ํา
ล่าสุดเมื่อวานนี้ (30 พ.ย.61) มีเกษตรกรทั่วประเทศเข้าร่วมโครงการแล้ว 86,621 ราย ครอบคลุมพื้นที่ 748,467 ไร่ ซึ่งมากกว่าปีที่แล้ว โดยนายกรัฐมนตรีได้กําชับให้ทีมเจ้าหน้าที่เกษตรลงพื้นที่เชิญชวนเกษตรกรในพื้นที่เป้าหมาย 33 จังหวัด พร้อมทั้งให้คําแนะนําถึงแนวทางการปฏิบัติดูแลกับผู้ที่เข้าร่วมโครงการแล้วอย่างต่อเนื่อง สําหรับผู้ที่สนใจติดต่อ สนง.เกษตรทุกแห่งถึง 15 ม.ค.62
........................................
สํานักโฆษก